CELEX: 32005R1966
Language: fi
Date: 2005-12-01 00:00:00
Title: Komission asetus (EY) N:o 1966/2005, annettu  1 päivänä joulukuuta 2005 , tiettyjen tavaroiden luokittelusta yhdistettyyn nimikkeistöön annetun asetuksen (ETY) N:o 2061/89 muuttamisesta

2.12.2005   
            
            
               FI
            
            
               Euroopan unionin virallinen lehti
            
            
               L 316/5
            
         KOMISSION ASETUS (EY) N:o 1966/2005,
   annettu 1 päivänä joulukuuta 2005,
   tiettyjen tavaroiden luokittelusta yhdistettyyn nimikkeistöön annetun asetuksen (ETY) N:o 2061/89 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 säädetään yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Tiettyjen tavaroiden luokittelusta yhdistettyyn nimikkeistöön 7 päivänä heinäkuuta 1989 annetussa komission asetuksessa (ETY) N:o 2061/89 (2) luokiteltiin liitteessä oleva tuote nro 5 lisäravinteeksi ottamatta huomioon sen erityisiä terapeuttisia ja ennalta ehkäiseviä ominaisuuksia C-vitamiinin puutostilojen hoidossa. Tästä syystä tuotteen luokitus on tarpeen muuttaa niin, että sitä pidetään lääkkeenä.
            
         
               (4)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (ETY) N:o 2061/89 liitteessä oleva tuotteen nro 5 luokitus tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä joulukuuta 2005.
      
         
            Komission puolesta
         
         László KOVÁCS
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1719/2005 (EUVL L 286, 28.10.2005, s. 1).
   
      (2)  EYVL L 196, 12.7.1989, s. 5. Asetus sellaisena kuin se on viimeksi muutettuna asetuksella (EY) N:o 936/1999 (EYVL L 117, 5.5.1999, s. 9).
   
      LIITE
      
                  Kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              5.
                           
                           
                              Valmiste tabletteina, vähittäismyyntipakkauksissa, joihin on merkitty annostusohjeet ja valmisteen koostumus, C-vitamiinin puutostiloihin.
                              Yhden 750 mg painavan tabletin koostumus on seuraava:
                              
                                          —
                                       
                                       
                                          askorbiinihappo: 500 mg
                                       
                                    
                                          —
                                       
                                       
                                          ruusunmarjajauhe, selluloosa, kasvisteariini, kasviöljypohjaiset kiinteät aineet, magnesiumstearaatti, piidioksidi ja valkuaisaineita sisältävä elintarvikepinnoite: 250 mg.
                                       
                                    
                        
               
                  3004 50 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 30 ryhmän 1 lisähuomautuksen sekä CN-koodien 3004, 3004 50 ja 3004 50 10 kuvausten mukaisesti.
                  Ks. myös yhdistetyn nimikkeistön 30 ryhmään liittyvät selittävät huomautukset (Yleisohjeita).
                  Yksi tabletti sisältää C-vitamiinia 500 mg, mikä on selvästi suositeltua päiväannosta (60 mg) enemmän.
                  Kaikki 30 ryhmän 1 lisähuomautuksen edellytykset siis täyttyvät, ja tuote on luokiteltava nimikkeeseen 3004 kuuluvaksi lääkkeeksi.